‫- סדרה תיעודית מקורית של NETFLIX -‬
‫לפני 50 שנה בלבד,‬
‫הגענו סוף־סוף אל הירח.‬
‫לראשונה, הבטנו מבחוץ על כוכב הלכת שלנו.‬
‫מאז, האוכלוסייה האנושית‬ ‫הכפילה את עצמה ולמעלה מכך.‬
‫סדרה זו תהלל את פלאי הטבע הנותרים,‬
‫ותחשוף את אלה שעלינו לשמר‬
‫על מנת להבטיח את שגשוג האנושות והטבע.‬
‫ישנם עדיין מקומות מפלט על פני כדור הארץ,‬
‫ולעתים, יש בהם אסופה מדהימה‬ ‫של צמחים וחיות בר.‬
‫הם מספקים מרחב חיוני,‬ ‫אך הם נעלמים במהירות.‬
‫- ממדברים לערבות -‬
‫מדבר מכס‬‫ה‬‫ חמישית מהיבשה‬ ‫על פני כדור הארץ.‬
‫היבש מכולם הוא מדבר אטקמה שבדרום אמריקה.‬
‫יש כאן מקומות בהם מעולם לא תועד גשם.‬
‫מדברים עשויים להיראות שוממים וריקים,‬
‫אך הם חיוניים ביותר לחיים.‬
‫עבור אלה המסוגלים לגבור על האתגרים בהם,‬
‫הם מספקים מקום מפלט חיוני.‬
‫קורמורני סוקוטרה,‬
‫מגיחים מתוך סופת חול במדבר הערבי.‬
‫דווקא הנוף השומם הוא שהביא אותם לכאן,‬
‫והם הגיעו בכמויות עצומות.‬
‫חמישים אלף קורמורנים.‬
‫רבע מכלל האוכלוסייה.‬
‫הם הגיעו משום שהם יכולים להתרבות כאן‬
‫ללא הפרעה.‬
‫אבל קשה לקנן במדבר.‬
‫הטמפרטורות עשויות להגיע ל־40 מעלות צלזיוס.‬
‫ובכל זאת, הן המבוגרים והן אפרוחיהם הלבנים‬
‫מוכנים לאתגר הזה.‬
‫הם מתקררים בעזרת הלחתה.‬
‫קבוצה עטה על כל פרט בוגר‬ ‫שנראה שמחזיק מזון בזפק שלו.‬
‫פרט בוגר יעניק מזון רק לאפרוח שלו,‬
‫שאמור להיות כאן, במקום כלשהו.‬
‫האפרוחים רודפים אחרי בוגר אל המדבר.‬
‫ביש מזל.‬
‫כעת, עליהם לשוב במהירות אל המושבה המוגנת.‬
‫המדבר הזה לא מספק לקורמורנים‬ ‫רק מקום מפלט בטוח.‬
‫מדי בוקר, מתחילה תנועה המונית.‬
‫זוהי שעת העומס.‬
‫לשון ים רדודה, ממש לצד המושבה,‬
‫מלאה במזון.‬
‫העושר הזה מגיע מהמדבר עצמו.‬
‫אבק שעף ברוח מן היבשה‬
‫מכיל חומרים מזינים המפרים את המים שבסביבה.‬
‫כך שהמדבר עצמו הוא שמעשיר את הים.‬
‫בעומאן, במהלך המונסון של הקיץ,‬ ‫ערפילים עולים מן הים,‬
‫ונעים באוויר מעל הרי דופאר.‬
‫הערפילים מביאים עמם לחות‬ ‫המספיקה כדי לכלכל מעט צמחייה.‬
‫והצמחייה הדלילה הזו הופכת למוקד של חיים.‬
‫יעלים מוכרחים לחצות את הצוקים,‬ ‫שהנם כמעט אנכיים,‬
‫כדי להגיע לאחד מהמעיינות הבודדים.‬
‫אבל הם דרוכים,‬
‫ויש להם סיבה טובה.‬
‫נמר המדבר,‬
‫אחד, מתוך פחות מ־200 ששרדו בטבע.‬
‫הטריטוריה של הזכר הזה‬
‫מתפרשת על־פני מעל 350 קילומטר רבוע‬ ‫של הרים גבוהים וואדיות עמוקים.‬
‫קצהו הדרומי של חצי האי ערב‬
‫הוא אחד המקומות הבודדים שנותרו,‬ ‫בהם יש טרף המספיק‬
‫לשימור אוכלוסייה של הנמרים הללו.‬
‫אף על‬‫ ‬‫פי כן,‬ ‫ישנם, ככל הנראה, פחות מ־60 פרטים‬
‫על פני מעל 15,000 קילומטר רבוע.‬
‫הנמרים הללו תמיד היו נדירים,‬
‫אבל כעת, קונפליקט עם בני אדם‬
‫מפחית את כמותם אף יותר.‬
‫נותרו נמרים מעטים,‬
‫כך שמה שהמצלמות הנסתרות שלנו תופסות כרגע,‬
‫הוא כמעט נס.‬
‫נקבת נמר,‬
‫והיא עוקבת אחר זכר.‬
‫מפגשים כאלה הולכים ונעשים נדירים יותר.‬
‫איחוד קצרצר זה עשוי להבטיח‬ ‫את עתידם הקרוב של הנמרים הללו.‬
‫אבל בטווח הארוך,‬
‫עתידם תלוי בכך שהטריטוריה שלהם תהיה מוגנת.‬
‫לצפונם של הרי דופאר‬
‫שוכן מקום שומם באופן כמעט בל ישוער.‬
‫ה"רוב אל חאלי",‬
‫הרובע הריק.‬
‫שמו של המקום‬
‫מהדהד את הרומנטיקה של אדמות מדבר אלה.‬
‫זוהי ימת החול הגדולה ביותר בעולם.‬
‫ישנם חלקים אליהם לא מגיעים בני‬‫ ‬‫אדם מעולם.‬‫ ‬
‫רק מומחי המדבר הגדולים ביותר‬ ‫יכולים לשרוד כאן.‬
‫ראמים לבנים.‬
‫שטחי המרעה שלהם נרחבים,‬
‫ומתפרשים על־פני מעל 3,000 קילומטר רבוע.‬
‫זהו אחד ממקומות המפלט האחרונים שלהם.‬
‫בשלב מסוים הם ניצודו‬ ‫עד כי עמדו בפני הכחדה,‬
‫אבל כיום הם תבעו בחזרה את אדמת מולדתם.‬
‫בעזרת פעילי שימור טבע, הם שבו הביתה.‬
‫אך השבה אל הטבע‬ ‫לא יכולה להציל את כל חיות המדבר.‬
‫פילים מדבריים.‬
‫פחות מ־150 פרטים שרדו כאן בנמיביה.‬
‫מדבר עתיק זה מלא באפיקי נהר יבשים,‬
‫שנחצבו על ידי מים‬ ‫הזורמים רק ליום או יומיים בשנה.‬
‫פיל בוגר‬
‫מוכרח למצוא עד 200 קילוגרמים של מזון‬ ‫מדי יום ביומו כדי לא לגווע ברעב.‬
‫לפיכך, עבור השורדים האחרונים הללו,‬ ‫החיים הם מסע רגלי אינסופי.‬
‫את העדר מדריכה נקבה אחת זקנה, המטריארכית.‬
‫היא מובילה את משפחתה‬
‫אל מקום מיוחד בו מזון אמור להיות זמין‬
‫אפילו בזמן בצורת.‬
‫היא למדה על קיומו מאמה,‬
‫לפני שנים רבות.‬
‫כעת היא מלמדת את הגורה שלה כיצד להגיע לשם.‬
‫הפילים הללו הם לא היחידים‬ ‫שמחפשים אחר מזון.‬
‫אריות מדבריים.‬
‫הם נדירים ממש כמו הפילים.‬
‫הגור מוגן על־ידי אמו,‬
‫לכן האריות מאפשרים להם לעבור.‬
‫עצים באופק הם סימן למים.‬
‫ערוץ הנחל יבש.‬
‫עם זאת, עצי השיטה עודם ירוקים.‬
‫אבל יש בעיה.‬
‫בתקופה זו של השנה,‬
‫בדרך כלל שכבת גרגרים של עצי השיטה‬ ‫מכסה את הקרקע.‬
‫מזון עשיר עבור פילים.‬
‫אך השנה, יש מ‬‫חסור ‬‫ביבול.‬
‫המטריארכית הובילה לכאן את עדרה לחינם.‬
‫אפילו ענפי העצים מכוסי העלים‬ ‫נמצאים מחוץ להישג ידם.‬
‫למשפחה אין ברירה אלא להמשיך הלאה.‬
‫זכר המתנשא לגובה של כמעט ארבעה מטרים.‬
‫הוא מסוגל להגיע אל הצמרת,‬
‫והוא יוכל להיות הפתרון לבעייתם.‬
‫הנקבה הזקנה מכירה אותו כל חייה,‬ ‫ופנתה לעזרתו בעבר.‬
‫פילים יכולים לשרוד כאן‬
‫רק בזכות ידע שעובר מדור לדור.‬
‫אבל ישנן פחות מ־20 מטריארכיות ששרדו,‬
‫ואם הידע שלהן יאבד,‬
‫יתכן שפילים לא יוכלו עוד לחיות כאן.‬
‫אין בכוחם של מדברים לכלכל‬ ‫כמות גדולה של בעלי‬‫ ‬‫חיים לאורך השנה כולה,‬
‫ואפילו אלה המותאמים במיוחד לתנאים הללו‬
‫יכולים לשרוד רק בכמויות קטנות.‬
‫אבל לעתים נדירות ביותר,‬
‫המדברים משנים את צורתם.‬
‫אחת לעשור‬‫,‬
‫עשוי להופיע שבר ענן.‬
‫אחד בלבד יכול לגרום למדבר להוריק.‬
‫בדרום קליפורניה‬
‫השינוי נראה לעין מן החלל החיצון.‬
‫מאות קילומטרים רבועים מלבלבים לפתע.‬
‫אם שינויים כאלה הופכים סדירים,‬
‫עשויה להתפתח סביבת מחיה חדשה.‬
‫ערבות.‬
‫אחד מסוגי האזורים‬ ‫הפוריים ביותר על פני כדור הארץ.‬
‫הן מכלכלות את המצבורים הענקיים ביותר‬ ‫של בעלי‬‫ ‬‫חיים גדולים על פני כדור הארץ.‬
‫ערבות הסרנגטי מכילות עדרים‬ ‫של מעל מיליון חיות‬‫ ‬‫בר.‬
‫הם מגיעים בעקבות הגשמים,‬ ‫כדי ללחך את הדשא שהנץ זה לא כבר.‬
‫העדרים הגדולים הללו מושכים טורפים.‬
‫חמישה זכרי ברדלס.‬
‫אחת מהקבוצות הגדולות ביותר שנצפו אי‬‫ ‬‫פעם.‬
‫הם חולשים על טריטוריה של 450 קילומטר רבוע.‬
‫הם מסיירים בה יחד,‬
‫וזה מושך תשומת לב.‬
‫יש צורך בשינוי אסטרטגיה‬
‫על מנת שיוכלו לצוד בהצלחה.‬
‫הם זקוקים למסתור.‬
‫גנו בוגר הוא יריב קשה.‬
‫ארבעה מהברדלסים מתחילים במעקב,‬
‫וצועדים היישר לכיוון הטרף.‬
‫החמישי מתגנב מהצד.‬
‫עליהם להתקרב מאוד‬ ‫בטרם יתחילו בריצה האחרונה שלהם.‬
‫הם כמעט הגיעו.‬
‫כל החמישה מגיחים מן המסתור,‬
‫כל חתול רודף אחר מטרה אחרת.‬
‫זה תוהו ובוהו.‬
‫כוחו של ברדלס אחד לא מספיק‬ ‫על מנת להגן על טרפו.‬
‫עליהם לעבוד יחד.‬
‫הדרמות הללו נמשכות‬ ‫רק משום שערבות הסרנגטי הן שמורת טבע,‬
‫והן מוגנות מזה למעלה מ־65 שנה.‬
‫אבל ערבות הסרנגטי יוצאות מן הכלל.‬
‫בכל כדור הארץ,‬ ‫מרחבי הערבות הולכים ונעלמים.‬
‫לפני 180 שנה, עדרי ביזון שמנו מיליון פרטים‬
‫רעו במישורים הגדולים של צפון אמריקה.‬
‫הם שוטטו לרוחבה של ערבה‬ ‫הגדולה פי מאה מהסרנגטי.‬
‫זה היה המערב הפרוע האמתי.‬
‫מדי קיץ, הזכרים קראו תיגר בשאגה‬
‫ונלחמו על בעלות על הנקבות.‬
‫עם התקדמותה של עונת הייחום,‬ ‫הקרבות הפכו אכזריים יותר.‬
‫אך היום, מרבית הערבה דוממת.‬
‫בני‬‫ ‬‫אדם שחטו את העדרים הגדולים.‬
‫נותרו פחות מ־30,000 ביזונים בטבע,‬
‫ותשעים אחוזים מהערבה אבדו,‬
‫בעיקר בגלל חקלאות.‬
‫מה שאנחנו אוכלים‬ ‫והאופן בו אנחנו מייצרים את המזון‬
‫יקבע את עתידן של ערבות כדור הארץ.‬
‫ניתן ללמוד מהעבר שלנו‬ ‫כיצד אפשר להזין את עצמנו‬
‫ועדיין להותיר מקום עבור הטבע.‬
‫מרעות החציר העתיקים של הונגריה,‬
‫בהם הקרקע עודה מעובדת באופן המסורתי,‬
‫מספקים בית גידול עבור עושר יוצא דופן.‬
‫פרפרים מצויים בשפע.‬
‫מין אחד הוא בעל מחזור חיים‬ ‫מורכב באופן כמעט בלתי יאומן.‬
‫הכחליל.‬
‫על כל נקבה להזדווג ולהטיל את ביציה‬ ‫על מין צמח אחד בלבד,‬
‫הגנציאנה הכחולה.‬
‫מהביצים בוקעים במהרה זחלים.‬
‫גבוה על גבי הצמחים,‬ ‫הם מוגנים מפני הטורפים שתחתיהם.‬
‫אבל אז, הזחלים עושים מעשה שנראה אובדני.‬
‫הם גולשים מטה אל הקרקע באמצעות חוטי משי...‬
‫אל לב הסכנה.‬
‫אין להם שום הגנה מפני הנמלים המסתערות,‬
‫שנושאות אותם משם.‬
‫אבל זה בדיוק מה שהזחלים צריכים.‬
‫הם מפרישים ריח‬ ‫הזהה לזה שמפרישות רימות הנמלה.‬
‫הנמלים בתגובה לוקחות אותם אל הקן שלהן.‬
‫שם, הן מניחות אותם בחדר הדגירה של המושבה.‬
‫הזחלים הסגולים,‬ ‫השוכבים בין הרימות הלבנות של הנמלים,‬
‫מפרישים בדיוק את הסימנים הנכונים,‬
‫והנמלים המטפלות ממהרות להאכיל אותם.‬
‫אבל זה לא הכל.‬
‫כעת, הזחלים מתחילים לחקות‬ ‫את הקולות שמפיקה מלכת הנמלים.‬
‫כתוצאה מכך,‬ ‫הנמלים מתייחסות אליהם כמו לבני מלוכה.‬
‫אם יש מחסור במזון,‬
‫הנמלים אף יאכילו את הזחלים‬ ‫במקום את צאצאיהן.‬
‫הן נותנות להם כמויות כה גדולות של מזון,‬ ‫עד כי הזחלים גדלים לממדים עצומים.‬
‫ושם, מתחת לאדמה,‬ ‫הזחלים אוכלים וגדלים במשך כמעט שנתיים.‬
‫עד שיום אחד, אין לנמלים את מי להאכיל.‬
‫הזחלים הפכו לגלמים.‬
‫אבל כמה שבועות לאחר מכן,‬
‫זוחל החוצה פרפר הכחליל.‬
‫כעת, הם מתחילים לעזוב את הקן‬
‫שהיה ביתם במשך 23 החודשים האחרונים.‬
‫הבוגר הצעיר מוצא את דרכו אל מחוץ לקן‬
‫ומקרטע אלי גבעול דשא.‬
‫כנפיו נפרשות‬ ‫בעודו מתכונן לעוף ולמצוא זיווג.‬
‫מחזור חיים מורכב זה אולי חוסך לפרפר עבודה,‬
‫אבל הוא מסוכן.‬
‫אם יקרה משהו לנמלים או לגנציאנה,‬
‫הכחליל ייכחד.‬
‫נותרו באירופה רק מקטעים קטנטנים‬ ‫של המרעות העתיקים הללו.‬
‫אבל מעבר להם, לכיוון מזרח,‬
‫השתרעו בעבר ערבות‬ ‫שנפרשו על פני חמישית מהיקף העולם,‬
‫מרומניה לסין.‬
‫כאן, ישנם מקומות בהם‬ ‫לאורך קילומטרים על גבי קילומטרים,‬
‫אין כבישים או משוכות.‬
‫כאן, במקום בו אין עצים,‬ ‫עיטים מקננים על הקרקע.‬
‫בעבר, העיטים הללו טרפו אנטילופות,‬ ‫מיליונים במספר.‬
‫כמה מהן עדיין כאן.‬
‫אלו סאיגות,‬ ‫אנטילופות שלא חיות בשום מקום אחר בעולם.‬
‫חוטמיהן יוצאי הדופן מותאמים במיוחד‬
‫לסינון האבק שנוצר מבעיטות העדרים העצומים‬
‫שחיו כאן בעבר.‬
‫כעת, הן בסכנת הכחדה חמורה.‬
‫הן הושפעו קשות‬ ‫מציד בלתי חוקי ואבדן בית הגידול.‬
‫אבל לאחרונה,‬ ‫ניסיונות שימור החלו לחולל שינוי.‬
‫לא אבדה התקווה‬ ‫עבור שוכני הערבות המדהימים הללו.‬
‫ואת ההוכחה לכך‬ ‫ניתן למצוא מזרחה מכאן, במונגוליה,‬
‫בה הערבות נותרו כמעט בשלמותן.‬
‫אלה סוסי פז'בלסקי.‬
‫לפני 50 שנה, הם נכחדו בטבע,‬
‫אבל כמה פרטים בוגרים שרדו בשבי.‬
‫הרבעה זהירה של 12 מתוכם, הגדילה את כמותם‬
‫עד כי הייתה כמות מספקת לשחרורם בערבות.‬
‫אלו צאצאיהם.‬
‫זכר אחד מגן על כל הרמון.‬
‫עליהם להיות בכוננות,‬ ‫והם ממהרים להגן על העדר שלהם‬‫.‬
‫או להבריח רווקים המנסים לפתות אליהם נקבה.‬
‫כעת מספרם הוא למעלה מ־300,‬
‫ועתיד סוסי בר אלה נראה בטוח יותר.‬
‫התאוששותם התאפשרה‬
‫רק משום שהערבה המונגולית רחבת הידיים‬ ‫עודנה שלמה ברובה.‬
‫הדשאים הללו הם מהגבוהים הקיימים‬ ‫על פני כדור הארץ.‬
‫הם בגובה המאפשר להם להסתיר פילים.‬
‫הם גורמים לענקים החיים בינותיהם‬ ‫להיראות קטנים.‬
‫מקום המחבוא האחרון‬
‫עבור הקרנף ההודי שנתון בסכנת הכחדה‬‫ חמורה‬‫.‬
‫זוהי הודו,‬
‫אחת המדינות המאוכלסות ביותר בעולם.‬
‫ובכל זאת, קיימת כאן נחישות גדולה‬ ‫להגן על הערבות החיוניות הללו.‬
‫איך זה מרגיש‬‫,‬
‫לחיות בעולם הצפוף והקלסטרופובי הזה‬‫?‬
‫בתנועה קלה בלבד,‬ ‫עלולים להיכנס לטווח הסכנה.‬
‫הדשאים מסתירים טיגריסים.‬
‫פסים וצללים מתמזגים.‬
‫דשא גבוה אולי מסתיר את הטיגריסית מטרפה,‬
‫אך הוא גם מסתיר את הטרף ממנה.‬
‫עליה להתקרב למרחק של 20 מטר ממנו.‬
‫ועליה לדעת תמיד בדיוק היכן חבוי הטרף.‬
‫יתכן שהיא איבדה אותם.‬
‫היא מסתכנת ומביטה.‬
‫כעת, כל האיילים בסביבה‬ ‫יודעים בדיוק היכן נמצאת הטיגריסית.‬
‫גם אחרים שמעו את הסימן שהכריז על כישלונה.‬
‫הגורים שלה.‬
‫היא הותירה אותם חבויים בדשא.‬
‫במאה השנים האחרונות,‬
‫כמות טיגריסי הבר‬ ‫הצטמצמה בלמעלה מ־90 אחוזים.‬
‫אבל כאן בהודו,‬
‫למרות הלחץ העצום המופעל מציד בלתי חוקי,‬
‫ואוכלוסיית בני‬‫ ‬‫האדם ההולכת וגדלה,‬
‫כמותם של הטיגריסים למעשה גדלה.‬
‫שמרו על המרחב היקר‬ ‫שמספקים המדברים והערבות,‬
‫ובעלי‬‫ ‬‫החיים יתאוששו.‬
‫אנא פנו ל־ourplanet.com‬
‫כדי לגלות מה עלינו לעשות כעת‬ ‫על מנת להגן על ערבות הבר.‬